Башҡортостан атом электр станцияһы — төҙөлөп бөтмәгән атом электр станцияһы; Башҡортостандың төньяҡ-көнбайышында, Ағиҙел менән Кама йылғалары ҡушылған урында, Ағиҙел ҡалаһы янында урынлашҡан. 1990 йылда Чернобыль фажиғәһенән һуң ҡалҡҡан йәмәғәтселек фекере илдә төҙөлөп ятҡан барлыҡ атом электр станцияларын яптырыуҙы талап итә; ошоға бирешеп, Башҡорт АЭСы төҙөлөшө мөҙҙәтһеҙ туҡтатыла.